પદ્માવત ફિલ્મ કોઈપણ કાળે રાજકોટ સહિત દેશભરમાં રિલીઝ ન થાય તે માટે ક્ષત્રિય સમાજ આક્રમક મુડમાં છે ત્યારે રણનીતિના ભાગ‚પે માત્ર ક્ષત્રિયો જ નહીં પરંતુ તમામ સમાજને સાથે રાખીને લડત ચલાવવાનો નિર્ધાર કરવામાં આવ્યો છે તેના ભાગરૂપે શનિવારે બપોરે ગરાસિયા બોર્ડિંગ ખાતે ક્ષત્રિય સમાજના આગેવાનોની બેઠક મળી હતી અને તેમાં તમામ સમાજને સાથે રાખીને આગળ વધવાનો નિર્ણય લેવામાં આવ્યો હતો અને રવિવારે બપોરે ૧૦:૩૦ વાગ્યે ગરાસિયા બોર્ડિંગ ખાતે જ ક્ષત્રિયો ઉપરાંત તમામ સમાજના આગેવાનો અને હિન્દુ ધર્મના સંતો-મહંતોની હાજરીમાં આગામી દિવસોમાં શું કરવું તે અંગેની રણનીતિ ઘડી કાઢવામાં આવશે.